20. 8. 92 De Europæiske Fællesskabers Tidende Nr. L 237/29 KOMMISSIONENS BESLUTNING af 23. juli 1992 om fastsættelse af visse betingelser for fravigelse af princippet om individuel klinisk undersøgelse af dyr fra tredjelande (92/432/EØF) KOMMISSIONEN FOR DE EUROPÆISKE FÆLLESSKABER HAR — under henvisning til Traktaten om Oprettelsew af Det Europæiske Økonomiske Fællesskab, under henvisning til Rådets direktiv 91/496/EØF af 15. juli 1991 om fastsættelse af principperne for tilrette- læggelse af veterinærkontrollen for dyr, der føres ind i Fællesskabet fra tredjelande, og om ændring af direktiv 89/662/EØF, 90/425/EØF og 90/675/EØF (!), ændret ved direktiv 91/628/EØF (?), særlig artikel 4, stk. 2, litra a), andet afsnit, og ud fra følgende betragtninger : Det er med hensyn til den kliniske undersøgelse, som er omhandlet i artikel 4, stk. 2, litra a), første afsnit, i direktiv 91/496/EØF, nødvendigt at angive de tilfælde, hvor hvert enkelt dyr i en sending dyr ikke skal undersøges ; bestemmelserne i denne beslutning vil blive taget op til fornyet overvejelse på baggrund af erfaringerne ; de i denne beslutning fastsatte foranstaltninger er i over- ensstemmelse med udtalelse fra Den Stående Veterinær- komité — VEDTAGET FØLGENDE BESLUTNING : Artikel 1 1. —Individuel klinisk undersøgelse kan undlades, når det drejer sig om slagtedyr, der skal føres direkte til slag- teri, hvis sendingen består af et stort antal dyr. Individuel klinisk undersøgelse kan endvidere undlades, når det drejer sig om følgende dyr: — fjerkræ — fugle — akvakulturdyr, herunder fisk — gnavere, herunder dyr af hareordenen — bier og andre insekter — reptiler — andre hvirvelløse dyr — visse dyr til zoologiske haver og dyreparker, der anses for farlige. 2. Den kliniske undersøgelse af de i stk. 1 omhandlede dyr bygger på iagttagelse af sundhedstilstanden og adfærden hos en hel gruppe dyr eller et repræsentativt antal dyr. I sidstnævnte tilfælde kan det kontrollerede antal dyr øges på baggrund af det resultat, der er opnået ved den kliniske undersøgelse. Hvis ovennævnte kontrol viser en abnormitet, foretages der om nødvendigt mere grundige undersøgelser. 3. Når det drejer sig om fisk, skaldyr og bløddyr samt laboratoriegnavere, der er attesteret som fri for specifikke patogener, og som er anbragt i forseglede beholdere under kontrollerede miljøbetingelser, foretages der kun klinisk undersøgelse, hvis det viser sig, at der kan foreligge en særlig risiko forbundet med de pågældende arter eller deres oprindelse, eller hvis det viser sig, at der kan fore- ligge andre uregelmæssigheder af enhver art. 4. Hvis en sending omfatter et stort antal dyr af arterne kvæg, får, geder eller svin til opfedning, kan den kliniske undersøgelse bestå i: — en visuel undersøgelse af dyrene — en mere grundig undersøgelse af mindst 10 % af dyrene, dog mindst ti dyr, idet dyrene udvælges på en sådan måde, at de er repræsentative for hele sendin- gen. Hvis ovennævnte kontrol viser en abnormitet, foretages der om nødvendigt mere grundige undersøgelser. Artikel 2 Denne beslutning er rettet til medlemsstaterne. Udfærdiget i Bruxelles, den 23. juli 1992. På Kommissionens vegne Ray MAC SHARRY Medlem af Kommissionen ()) EFT nr. L 268 af 24. 9. 1991, s. 56. () EFT nr. L 340 af 11. 12. 1991, s. 17.